Pillér alap kiemelése géppel, kézi igazítással

1. **MEGELŐZŐ SZERKEZETEK, MUNKÁK KÉSZÜLTSÉGI FOKA, MŰSZAKI ÁLLAPOTA**

A földmunka megkezdése előtt már készen kell lennie a teljes munkaterület vonatkozásába a fa-, bozót- és tuskóirtásnak a gyökérzet kiszedésének, a humusz letermelésének, a bontásból származó anyagok, törmelék eltávolításának. Ugyancsak előzőleg kell befejeződnie a talajfelszín alatt húzódó és a fejtésszelvénybe benyúló szilárd tárgyak és vezetékek pontos feltárásának és jól látható megjelölésének.

Az előkészítő munkák során végre kell hajtani a munkaterület alatt vagy felett húzódó élő villamos vezetékek áramtalanítását, vagy áthelyezését is.

A munka megkezdése előtt a munkavezetőnek kötelessége a munkacsapat (brigád) vezetőjével a munkaterületet felülvizsgálni és az esetleges hiányosságokat megszüntetni. Ki kell jelölni a munkaterület határait, a magassági és vízszintes fejtési méreteket, a hozzávezető felvonulási utakat, az átjárásra szolgáló területeket, valamint a depóniahelyeket, olyan módon, hogy azok a munkavégzést ne akadályozzák, ugyanakkor egyértelműek és megfelelő biztosító pontok elhelyezésével könnyen rekonstruálhatók legyenek. A kitűzési határpontokat kibiztosítottan kell az építéshelyre megérkező földmunkagép kezelőjének rendelkezésére bocsátani.

Az építésheiyi művezetőnek a gépkezelővel ismertetni kell - a munkaterület közös helyszíni bejárásán - a földmunka műszaki tervét és tervadatait, a kitűzési jeleket és annak adatait, a munkavégzés egyéb feltételeit.

Dúcolt árok, illetve gödör esetében a terveknek megfelelő, előírt dúcolatnak meg kell lennie, a szükséges feldobó állásokkal együtt, amelyeken a lábdeszkákat is alkalmazni kell. A biztonsági előírásoknak is megfelelő dúcolatot a művezető jegyzőkönyvileg veszi át. Az 1,0 m-nél mélyebb munkagödörbe, munkaárokba történő lejárásához a talaj szintje fölé nyúló – a várható igénybevételnek megfelelő teherbírású - egyágú létrát kell biztosítani. Rézsűs határolásnál létra helyett a rézsűbe vágott lépcsőt vagy legalább 60 cm széles lejárópadlót is szabad alkalmazni, amely lejtése legfeljebb 40%-os lehet. A padozaton 40 cm-enként csúszásátló léceket kell felerősíteni és a lejáratot korláttal kell ellátni.

Különleges időjárási viszonyokat - felhőszakadás, szélvihar, fagyott föld olvadásának esete stb. - követően a munkahely műszaki vezetője köteles az összes veszélyes tereprészeket, különösen a nyitott árkok, gödrök állapotát, a dúcolatok biztonságtechnika követelményeit felülvizsgálni és a munka csak a szükséges óvintézkedések megtétele után folytatható. A gépi földmunkát a rendeltetésnek megfelelő géppel az előírt szintig és minőségben a meghatározott mérettűrési határig kell elvégezni. A fenékszintet túlfejteni nem szabad. 10-15 cm tömör földet kell hagyni a finom tükörvágáshoz.

Dúcolás szükségessége esetén géppel az árkot vagy gödröt csak olyan mélységig szabad kiemelni, hogy a gépi fejtés és kézi utánnyesés után a dúcolás balesetveszély nélkül elvégezhető legyen.

Forgalom alatti területen, vagy annak közvetlen közelében a munkaterületet korláttal kell biztosítani, amellyel szükség szerint a KRESZ előírásainak megfelelően ki kell világítani A munkahelyre való belépést idegenek számára meg kell tiltani.

1. **MUNKAESZKÖZÖK ÉS FELSZERELÉSEK FELSOROLÁSA**

Segédeszközök:

* Szintezőkereszt-készlet
* Kitűző zsinór
* Mérőszalag - 50 m-es
* Jelző zászló vagy tábla Profil sablon
* Rézsűháromszögek
* Vízmérték
* 400 mm-es Csuklósmérce
* Kenderkötél
* Kaparóvas

Szerszámok:

* Lapátok
* Csákány
* Ásók
* Véső
* Kalapácsok
* Bontórúd
* Döngölő
* Fejsze
* Kapák
* Felszerelések:
* Kubikus talicska
* Járópalló
* Egyágú, bevésett fokú, kellő hosszúsági és teherbírású létre
* Vödör

Gépek:

* Homlokrakodó gépek
* Tolólapos gépek
* Földgyalu
* Földnyeső
* Billenőplatós tehergépkocsi
* Gumihevederes szállítószalag, szükség szerinti támaszokkal

A gépekre vonatkozó kezelési és karbantartási utasítások a technológiai előírások tartozékaként kezelendők, azokat a használóknak ismerni kell, a kezelést és karbantartást azok

szerint kell végezni.

A gépeket csak érvényes jogosítvánnyal rendelkező, az adott gép kezelésével megbízott, 18. életévét betöltött, orvosilag alkalmas, kellően kioktatott gépkezelő kezelheti.

*Védőeszközök:*

Személyi védőeszközök:

* Hallás- vagy fülvédő
* Fejvédő sisak
* Védőszemüveg, Mechanikai védőszemüveg
* Gumi- vagy műanyag csizma
* Védőruha
* Bélelt lábbeli
* Esőköpeny vagy vízhatlan kabát

Kollektív védőeszközök:

* Elzáró korlát vagy füzér
* Terelő oszlopok
* Figyelmeztető táblák
* Munkaterületet megvilágító lámpák

A dolgozók kötelesek a védőeszközöket rendeltetésüknek megfelelően használni és karbantartani.

A munkát közvetlenül irányító vezető köteles a személyi és kollektív védőeszközök használatát ellenőrizni, és meglétét biztosítani a MVSZ-ben foglaltak szerint, Eredménytelen figyelmeztetés után a munkavédelmi szabályokat be nem tartó dolgozókat a munkából ki kell zárni.

1. **FELHASZNÁLT ANYAGOK**

A földmunkák anyaga a termett talaj, vagy kitermelt földanyag. Üzemanyag a gépekhez.

1. **MUNKAKÖRÜLMÉNYEK, MUNKAFELTÉTELEK**

A munkavégzés folyamatossága érdekében az alábbiakat kell biztosítani:

Munkaterület:

*Az* elvégzendő munkamennyiség és a rendelkezésre álló létszám illetve a gép függvényében az egy műszak alatt elvégezhető munkaterület, a biztonságos munkavégzés feltételeit kielégítő minőségben.

Egyéb feltételek:

* A munka megkezdése előtt, a munkát közvetlenül irányító vezető köteles a munkaterületet átvenni és szemrevételezéssel meggyőződni arról, hogy a biztonságos munkavégzés feltételei adottak-e.
* A munka megkezdésére a vezető csak akkor adhat engedélyt, ha a biztonságos munkavégzés feltételi biztosítottak.
* A szerszámok, segédeszközök, gépek, védőeszközök a munkaterületen belül legyenek elhelyezve és a közvetlen vezető szemrevételezéssel naponta tartozik azok épségét, a biztonságos munkavégzésre alkalmas állapotukat felülvizsgálni, hiányosság esetén azokat megszüntetni. Hibás szerszámot kiadni, ilyennel dolgozni, vagy dolgoztatni nem szabad.
* A folyamatos munkavégzéshez szükséges szabad depóniahelyek, illetve szállító járművek álljanak rendelkezésre.
* A szállítójárművet nem túlterhelve, egyenletesen kell megrakni.
* A mennyiségi és minőségi előírások betartásán túl figyelemmel kell lenni arra, hogy a munkaárok vagy munkagödör kitermelés, majd a nyitott árok, vagy gödör és az ott dolgozó munkagép a már elkészült, közelben levő építmények állagát, állékonyságát ne veszélyeztesse, a munkavégzés egyéb zavaró körülménye - terepszint alatti szilárd tárgyak, munkaterületen lévő felső vezetékek stb. - ellenére ne következzen be baleset, géptörés, üzemzavar, vagy gazdasági kár.
* A talaj tulajdonságainak - talajosztály, talaj állékonyság, teherbírás stb. - megfelelő távolságban kell a deponálást, következőleg a munkaárok oldalfalainak - függőleges vagy rézsűs - kialakítását elvégezni. Nagy nedvességtartalmú, átázott felszínű vagy kőréteggel borított fagyos talaj esetén a kitermelés nehézkessé válik, amelyen túl esetleg számolni kell a munkagép talajfelszínen maradásának kérdésével is. A gép haladási sávja rendszeres gondozást igényel.
* A munkaterületen nem jelölt létesítmények - vezetékek, műemlékek, régészeti leletek stb. - észlelése esetén további munka nem végezhető mindaddig, amíg az illetékes szervek a munka folytatására engedélyt nem adnak.
* A biztonságos és megfelelő minőségű munkavégzéshez min. 15 lux erősségű megvilágítást, kézi igazításhoz 20-75 lux erősségű megvilágítást kell biztosítani. Több műszakban történő munkavégzés esetén a durvább fejtési fázisokat pedig a nappali, természetes világítás mellett célszerű elvégezni.
* Egyenetlen terepen, illetve ha több munkagép egyidejűleg azonos területen végez munkát, irányító felügyeletről kell gondoskodni és a munkahelyen megfelelő közlekedési rendet kell kialakítani.
* Csapadékos időben, vagy csapadéktól átázott, havas-fagyos talaj esetén földvisszatöltés és tereprendezési munka csak abban az esetben végezhető, ha a tömörítési igény még elérhető, illetőleg a munkagép talajfelszínen maradása biztosított.
* A kész földművön a szállítás csak akkor engedhető meg, ha a szállítójárművek a kész földművet nem rongálják meg.
* Dúcolás közül történő földkitermelés esetén ezen technológiai előírás csak akkor érvényes, ha a dúcolat nem akadályozza a munkagépet a munkavégzésben.
* Földmunkagép kezelését csak az azzal megbízott, megfelelően kioktatott, a gép típusára érvényes vizsgával rendelkező, orvosilag alkalmas, 18. életévét betöltött férfi dolgozó végezheti.

Kézi igazításnál:

* Bontórúddal, ékekkel és általában a fejtés közben szilánkosan lepattanó talajok kitermelése esetén mechanikai védőszemüveget és fejvédő sisakot kell viselni.
* Az 1,0 m-nél mélyebb munkagödör, munkaárok korláttal történő elzárásáról gondoskodni kell. A korlát 1,0 m magas és kétsoros kivitelben készüljön. A kolátból csak annyit szabad munka közben eltávolítani, amennyi a munkavégzés zavartalanságát biztosítja. A munkaidő befejeztével vagy hosszabb munkaszünet esetén az eltávolított korlátokat helyre kell rakni.
* Az 1,0 m-nél mélyebb árok, vagy gödör fejtse esetén, illetve a földanyag 1,0 m-nél magasabbra történő rakása, rakodása közben fejvédő sisakot kell használni.
* A felszíni vizeket úgy kell elvezetni, hogy a csapadékvíz a közlekedési útvonalak és a földművek állékonyságát sem építés közben, sem a munka befejezését követően ne veszélyeztesse.
* Vizes talajokkal történő munkavégzés közben gumi-, vagy műanyag csizmát kell a dolgozóknak viselni.
* Dúcolt árokban. Vagy gödörben végzett munka esetén a dúcolat épségéről, biztonságáról a munkakezdés előtt a kijelölt vezetőnek meg kell győződnie és csak ezután kezdhető meg a munka.
* A villamos gépek üzemeltetéséhez a szabályszerű csatlakozóhelyek 20 m-en belül legyenek.
* Ha valami gyanút keltő tárgy kerül a szerszám alá, szem elé, (pl.: háborús robbanóanyag, ismeretlen kábel, stb.) a munkát abba kell hagyni, hozzányúlni tilos és a munka felelős vezetőjének jelentenie kell

A gép kezelője felelős:

* A gép típusára érvényes kezelési és karbantartási utasításban foglaltak betartásáért,
* A gép meghibásodása esetén az azonnali leállításáért és a vezetőnek történő jelentéstételért,
* A gép üzeme alatt az illetéktelen személyeknek a géptől való távoltartásáért,
* A géphez tartozó okmányok (menetlevél, gépnapló) naprakész, eseményszerű vezetésért, valamint a gépkezelői vizsgáról szóló okirat rendelkezésre állásáért.

A munkaterület átadását - átvételét írásban kell rögzíteni. A földmunkagép kezelőjének, az építéshelyi művezetővel közösen megtartott munkaterület bejáráson, szemlén, tudomására hozott ismeretek birtokában át kell venni a művezetőtől a kitűzött munkaterületet.

A dolgozók részére biztosítani kell:

* Ivóvizet,
* szociális helyiséget (öltöző, mosdó, zuhanyzó, WC), étkezésre alkalmas helyiséget, elsősegélynyújtó felszerelést,
* +4 °C alatti napi középhőmérséklet esetén meleg ital kiszolgálását és melegedő helyiségről kell gondoskodni. Hideg ellen a dolgozókat bélelt ruházattal (kabát, vagy
* mellény), bélelt lábbelivel, esős csapadékos időjárás esetén esőköpennyel, vagy vízhatlan kabáttal és gumi-, vagy műanyag csizmával kell ellátni.

1. **A MUNKA LEÍRÁSA**
   1. Földfejtés, rakodás, homlokrakodó gépekkel

A földmunkagéppel beállva a fejtési helyre, előrehaladás közben rakodókanalat a kívánt megfelelő magasságba állítva fejtőmenetet kell végezni. A fejtőmenet végén kanalát csuklósan hátrabillentve és szükség szerint megemelve a depóniához illetve a szállítóeszközhöz történő haladás közben a depónia illetve szállítóeszköz szintje fölé kell emelni A szállító menet befejeztével a kanalat ürítés céljából a depónia illetve szállítóeszköz irányába előre kell billenteni s szükség esetén, ha az anyag a kanálba tapadt, gyors előre-hátra billentéssel meg kell rázni. Kanálürítés után folyamatos kanál leeresztéssel vissza kell térni a fejtés helyére a ciklus ismétlése céljából.

A folyamatos fejtés és szállítás alatt a kanál két oldalán elszóródott anyagot kisebb kupacokba tolva, durva fejtési menetek utáni méretre igazításból származó anyaggal együtt össze kell gyűjteni a depóniába illetve szállítóeszközbe szállítani és a depóníát rendezni. Szükségtől függően méret- és minőségellenőrzést, majd méretre igazítást kell végezni elsősorban szállítóeszköz hiányos időszakokban.

* 1. Földfejtés földtológéppel

A földmunkagéppel rá kell állni a fejtési sáv egyenesére és a fejtő művelethez a tolólemezt fokozatosan a kívánt nyesési vastagságig kell leengedni.

Depóniaképzés esetén a gép megkezdi a fejtő menetet, s eközben a tolólemezt annak telítődéséig a kívánt magasságra kell állítani. A tolólemez telítődése után ezt a fejtő szint fölé

kell emelni, majd a lenyesett anyagot a depóniába tolni. Megállás után a tolólemezt kissé megemelve vissza kell térni a következő munkaciklus megkezdéséhez.

Fejtés közben a tolólemez két oldalán az anyag hosszanti irányba elmarad, amelyet időnként

össze kell kupacolni és méretre igazításból származó anyaggal együtt a végleges depóniába tolni, illetve elteríteni depónia igazítással.

Szükségtől függően méret- és minőségellenőrzést, majd méretre igazítást kell végezni.

* 1. Földfejtés földgyalu géppel

A földmunkagéppel a nyesési sávra ráállva, a gyalukést a megfelelő nyesési mélységre és a keresztirányú anyageltolást biztosító ferde irányú szögre kell állítani és a gyalukés telítődéséig nyeső-fejtő menetet kell biztosítani. Szállítómenet előtt kell a gyalukés állásszögét - a gép hossztengelyére közel merőlegesen - a kedvező szállításnak megfelelő értékre igazítani. Depóniaképzés esetén a lefejtett anyagot a kijelölt depóniába kell tolni. Ezután vissza kell állni a következő nyesési ciklus megkezdéséhez. Szükségtől függően méret- és minőségellenőrzést kell végezni, majd méretre igazítani. A fej tő-szállító ciklusban a gyalukés két oldalán oldalirányban elmaradt hosszanti földcsíkokat közbenső kisseb kupacokba tolva a durva nyesés utáni méretre igazításból nyert anyaggal együtt a végleges

depóniába kell szállítani. A depóniát a fejtett és összegyűlt anyagmennyiségnek megfelelő időközökben az első futómű elé szerelt és függőleges irányban mozgatható tolólemezzel el kell rendezni.

* 1. Földfejtés földnyeső géppel

A földmunkagéppel megközelítve a munkahelyet, rá kell állni a nyesési sávra és a nyesőláda vágóélének beállítása után meg kell kezdeni a nyesőmenetet. A nyesőmenetben a láda jobb telítődése érdekében a vágóéi kisebb - nagyobb függőleges mozgatásával kell változtatni a nyesési vastagságot. A láda megtelte után a vágóéi felemelésével a ládát le kell zárni és megkezdeni a szállítómenetet. A kijelölt terítési hely elején a láda nyitásával a kívánt vastagságú ürítő - terítő menetet kell elvégezni, majd a teljes ürítés után vissza kell térni a következő nyesési műveletelem végzéséhez. Az útvonal esetenként úgy van kijelölve, hogy szállítás közben tömörítést is végezzen a szállítógép.

A fejtést és terítést egyenletesen rétegenként, a kijelölt területek teljes szélességében, váltott sávokban kell végezni. A durva nyesés és terítés előrehaladásától függően időnként a finomító nyesési és terítési ciklusokat is el kell végezni, a körülményektől függően méret- és minőségellenőrzéssel, illetve szükség szerinti méretre igazítással együtt. Az I- II. osztályú talajoktól eltekintve a gép gyorsabb és biztonságosabb fejtési munkája érdekében kisegítő tológépet kell alkalmazni, amelynek feladata, hogy nyesés közben a ládát hátulról tolva segítse elő a láda telítődését.

* 1. Földfejtés mélyásó szerelékkel

A földfejtés ciklikus művelet, amelynek során először a mélyásó kanalt fejtő állásba kell juttatni gémbillentéssel és fordulással, majd a fejtő menet során a kanál földbenyomásával és annak alapgép irányába történő egyidejű mozgatásával meg kell tölteni a kanalat. A gémet fel kell emelni a kanál gépirányba történő egyidejű végállásba állításával, majd elfordulással a kanalat a depónia, vagy szállítójármű fölé kell emelni, ahol a kanál kifelé történő fordításával, illetve tapadástól függően szükséges kanálrázogatással a földet a depóniába vagy a szállítójárműbe kell üríteni. Végezetül vissza kell térni a fejtő állásba és a ciklust szükség szerint meg kell ismételni.

Ciklusmegszakítással - lehetőleg szállítójármű hiányos időszakban az oldalfalat és gödörfeneket méretre kell igazítani, fejtés és gémemelés közben elhullott földet pedig géppel összeszedni, kirakni és a méretet ellenőrizni.

A fejtési szakasz kitermelése után a géppel új fejtőállásba kell átállni. Gumikerekes munkagép esetén ennek során a kitámasztó talpakat fel kell emelni, majd új állásban letalpalni.

* 1. Földfejtés, rakodás hegybontó szerelékkel

A földmunkagéppel be kell állni a fejtési helyre, majd gumikerekes munkagép esetén a gépet letalpalással rögzíteni kell. A földfejtés, rakodás ciklikus művelet, amelynek során először a hegybontó kanalat fejtő állásba kell juttatni, majd a fejtés során a kellő mélységre és a töltésnek megfelelő szögre állítottan a kanál emelésével azt meg kell tölteni. A gémet fel kell emelni, majd elfordulással a kanalat a depónia, vagy szállítójármű fölé kell emelni, ahol a kanál fenékajtajának nyitásával a fejtett földet ki kell üríteni a tapadástól függően szükséges

kanálrázogatással. Ürítés után visszafordulva a kanalat fejtőhelyzetbe kell állítani és a ciklust

szükség szerint meg kell ismételni.

Ciklusmegszakítással - elsősorban szállítójármű hiányos időszakban - az elmaradt anyagot össze kell gyűjteni és át-, illetve felrakni, rendezni a munkakörzetet, - a depóniát és a fejtési szelvényt - méretellenőrzéssel és méretigazítással.

A fejtési szakasz kitermelése után a géppel új fejtőállásba kell átállni. Gumikerekes munkagép esetén ennek során a kitámasztó talpakat fel kell emelni, majd új állásban letalpalni.

* 1. Földfejtés, rakodás, földvisszatöltés markoló szerelékkel

A földfejtés, rakodás, földvisszatöltés ciklikus művelet, amely során először a markoló szereléket nyitott állapotban fejtő állásba kell juttatni, ahol a kanalat a fejtendő földre kell ejteni majd a szereléket a tájba nyomva összezárni. A földdel telített, zárt szereléket a gép emelésével és forgatásával az ürítés helyére - a depónia, szállítóeszköz, visszatöltendő munkagödör fölé - kell emelni, ahol a markoló szerelék nyitásával és tapadástól függő mértékű rázogatásával ki kell üríteni a szereléket. Ürítés után visszafordulva a markoló szereléket fejtő helyzetbe kell állítani és a ciklust szükség szerint meg kell ismételni. Cíklusmegszakítással - elsősorban szállítójármű hiányos időszakban - az elmaradt anyagot össze kell gyűjteni és át-, illetve felrakni, rendezni a munkakörzetet, - a depóniát és a fejtési szelvényt - méretellenőrzéssel és méretigazítással.

A fejtési szakasz kitermelése után a géppel új fejtőállásba kell átállni. Gumikerekes munkagép esetén ennek során a kitámasztó talpakat fel kell emelni, majd új állásban letalpalni.

* 1. Kézi igazítás

A gép földkitermelés után a fejtés felületről - először a függőleges, majd a vízszintes felületről - lapáttal le kell kaparni a laza rögöket, és karolási távolságon belül kis depóniákba

kell karolni, majd földmunkagéppel a munkaterületről eltávolítani. Azon földet, melyet a földmunkagép nem tud felszedni, lapáttal a munkaszerelékbe kell lapátolni.

A terv szerinti dúcolás folyamatos elvégzése után, ha a még szükséges árokmélyítést kézi erővel kell végezni, a tálat ásóval - szükség esetén csákánnyal vagy bontórúddal – lazítani kell és olyan helyre kell a földet karolni, ahonnan a kotrógép munkaszerelékével el tudja távolítani.

A szükség szerint biztonsági korlátokat fel kell állítani, illetve a munkavégzés igényének megfelelően meg kell bontani, amit a munka befejeztével helyre kell állítani.

Földmunkagép munkavégzésekor a gép hatókörzetét az ott dolgozóknak el kell hagyniuk. Szükségtől függően mechanikai védőszemüveg, fejvédő sisak, gumi- vagy műanyag csizma, melegítő védőruházat cseréje, felvétele és levetése is a munka részét képezi.

Dúcolat védelme mellett végzett munka esetén, ha a dúcolat gyanúsan mozdul, vagy ilyen hangot hallat, úgy az árkot vagy gödröt pánik nélkül, a dúcolathoz lehetőleg nem érve el kell

hagyni.

1. **MUNKAMEGOSZTÁS ÉS LÉTSZÁMMEGHATÁROZÁS**

Célszerű legkisebb dolgozó létszám munkagépenként:

1 fő nehézgépkezelő

Földnyeső fejtőmenetét megkönnyítő tológép alkalmazása esetén további:

I fő nehézgépkezelő

Célszerű legkisebb dolgozó létszám kézi munka esetén:

**1** fő kubikus

Ha a földkitermelési munkát többen (csoportban) végzik, úgy kell a munkavégzést megtervezni, hogy a dolgozók ne akadályozzák egymást munkájukban. Kubikus munkát nőkkel végeztetni nem szabad. A mennyiben a munkákat terjedelmüknél fogva többen végzik, a munka irányítására egy fő dolgozót ki kell jelölni és azt a többi dolgozó tudomására kell hozni. Az irányítással megbízott dolgozónak munkavédelmi vizsgát kell tenni.

A gépkezelő a földmunkagép típusára érvényes gépkezelői jogosítvánnyal és munkavédelmi vizsgával rendelkezzék. Közúti forgalomban is részt vevő munkagép esetében a gépkezelőnek különleges gépjárművezetői jogosítvánnyal is kell rendelkeznie. A helyi forgalmi adottságoktól függően terelő őrök biztosítása, valamint hatályos forgalmi jelzőtáblák elhelyezése szükséges.

Nőt és fiatalkorú dolgozót a gép kezelésével megbízni nem szabad.

A dolgozók a munkába állás alkalmával előzetes orvosi alkalmassági vizsgálaton, a továbbiakban időszakos orvosi alkalmassági vizsgálaton kötelesek részt venni, amelyeknek gyakorisága:

* 18. életévüket be nem töltött dolgozóknál évenként 18-40 életév között háromévenként
* 40-50 életév között kétévenként
* 50 év felett évenként.

Az újonnan belépő és áthelyezett dolgozókat a munka megkezdése előtt előzetes, a továbbiakban pedig az MVSZ-ben meghatározott időszakonként ismétlődő, munkakörüknek megfelelő elméleti és gyakorlati munkavédelmi oktatásban kell részesíteni.

1. **MINŐSÉGI KÖVETELMÉNYEK**

* A munkaterületen lévő jelölt létesítmények, tereptárgyak - vezeték, építmény, élőfa stb. - nem károsíthatok.
* A depóniában történő tárolás esetén a terv szerint előírt depónia határok nem léphetők túl. A depónia oldalait állékony - 6/4 arányú - rézsűvel kell kialakítani.
* A kitermelés és beépítés megengedett méreteltérései MSZ-04.802/1-82 szerintiek lehetnek. Többfajta talajréteg egyidejű fejtésénél, ha a deponálás visszatöltés vagy az újbóli felhasználás céljából történik, az egyes talaj fajtákat el kell különíteni.
* A géppel fellazított talajt teljes egészében el kel távolítani, a túlkotrást megfelelő minőségű anyaggal pótolni kell.
* A későbbiekben terhelésre igénybe nem vett területi földkitermeléseknél a túlfejtés megengedett mértéke 15 cm, egyéb esetekben túlfejteni nem szabad.
* A felszíni vizek elvezetéséről gondoskodni kell.
* A talajvíz távoltarása céljából telepített gyűjtőaknák nem lehetnek a végleges építmény alapjainak határain belül.
* Vízelvezető árkok, csatornák építése, bővítése során a beépített anyagban 1 0 cm átmérőnél nagyobb rögök nem lehetnek.
* A minőségi követelmények előző pontokban felsorolt tételei az esetenkénti változó alakhűségi mutatókkal egészülnek ki.
* Vezetékek mellé és fölé 50 cm vastagságban kődarabokkal keveredett földet visszatölteni nem szabad és ebben a zónában a tömörítésre különös gondot kell fordítani, gép döngölöt alkalmazni nem szabad.
* A visszatöltést, elteríteni csak az előírt rétegvastagságban szabad végezni, új réteget csak az alatt levő réteg megfelelő tömörítése után szabad teríteni.
* Fagypont alatt visszatölteni, töltést építeni csak a téli munka előírásainak figyelembevétele mellett szabad.
* Töltésépítésnél a víz akadálytalan lefolyása érdekében az egyes rétegek terítési szintjét 3-4%-os eséssel kell kialakítani. Ha a töltés anyaga átázott, a megengedettnél nedvesebb réteget el kell távolítani, vagy ki kell szikkasztani.
* A terepfelületek kiegyenlítése a terv szerinti szintben készüljön el.

1. **ÉLETVESZÉLYES ÉS ÁRTALMAS TERMELÉSI TÉNYEZŐK**

Fizikai hatású tényezők:

* *Mozgó munkagépek mellett végzett munka veszélye:*

Védelem módja:

* fegyelmezett és fokozott mértékű figyelemmel történő munkavégzés,
* a gép kezelését és karbantartását a vonatkozó utasításban leírtak szerint kell végezni,
* forgó és mozgó alkatrészeket burkolni kell.
* *Zaj- és vibrációs ártalom veszélye:*

Védelem módja:

* hallásvédő használata,
* laticellel bélelt védőkesztyű használata,
* váltott időtartamú munkavégzés.
* *Időjárási ártalmak veszélye:*

Védelem módja:

* hideg időben meleg védőruha, esős, csapadékos időben gumi-, vagy műanyag csizma, esőköpeny vagy vízhatlan kabát használata,
* védőital kiszolgálása, melegedőhelyiség biztosítása.
* *Tűz- és robbanásveszély:*Védelem módja:
* csak álló motor melletti üzemanyag feltöltés,
* figyelmes munkavégzés,
* tűzvédelmi előírások betartása.
* *Hidraulikus rendszer túlnyomásának veszélye:*Védelem módja:
* túlnyomást korlátozó szelep beépítése,
* a munkagép gondos karbantartása.
* *Feldőlés veszélye:*Védelem módja:
* figyelmes munkavégzés,
* hangjelző automata beépítése a megengedett mértéken túli dőlés jelzésére,
* biztonsági fülke alkalmazása,
* egyenetlen terep esetén irányító felügyelet biztosítása.
* *Elcsúszás, elesés, botlás veszélye:*Védelem módja:
* a vízelvezetésről történő állandó gondoskodás,
* fokozott figyelemmel történő közlekedés és munkavégzés,
* a munkavégzés helyét a síkosságtól mentesíteni kell.
* *Földomlás veszélye:*Védelem módja:
* rézsűs kiképzés vagy dúcolás,
* csapadék- és talajvizek elvezetése,
* a fejtés, szállítás és terítés (depóniaképzés) folyamatának megszervezése,
* földpartok biztosítása nélkül leásni csaj a mélységhatárig szabad,
* a munkaárok szélét a szakadó lapon belül terhelni csak méretezett dúcolás esetén  
  szabad.
* *Fejsérülés veszélye:*Védelem módja:
* fejvédő sisak használata,
* a visszahulló rögök, ködarabok megakadályozására lábdeszkával ellátott védőkorlát  
  alkalmazása.
* *Szemsérülés veszélye:*

Védelem módja:

* védőszemüveg használata,
* fokozott figyelemmel történő munkavégzés.
* *Ismeretlen eredetű tárgyak okozta sérülések veszélye*Védelem módja:
* ilyen jellegű gyanús tárgyak észlelését, megtalálását követően a munkát abba kell  
  hagyni és az illetékes vezetőnek jelenteni kell a eseményt.
* *Leesés, beesés veszélye:*Védelem módja:
* Fokozott figyelemmel történő közlekedés és munkavégzés,
* Szakszerűen megépített védőkorlát alkalmazása,
* Elmozdulás ellen rögzített, a várható igénybevételnek megfelelő teherbírású le- feljáró létra használata.
* *Áramütés veszélye:*Védelem módja:
* a villamos gépek érintésvédelmének biztosítása és hatásosságának rendszeres ellenőrzése,
* javítási, karbantartási munkát csak áramtalanítás után villamos szakember végezhet.
* *A szerszámok használatából eredő veszélyek:*Védelem módja:
* a munkát úgy kell megszervezni, és egy dolgozó részére akkora helyet kell biztosítani, hogy munkavégzés közben egymás testi épségét ne veszélyeztessék,
* munkavégzés közben fokozott figyelemmel kell lenni másokra is.

A munka befejezése után a dolgozó köteles a munkahelyet rendben és tisztán elhagyni. A szerszámokat, eszközöket, anyagokat, géptartozékokat és gépalkatrészeket az arra kijelölt, zárható helyre kell vinni, a keletkezett hulladékot összegyűjtve kell elszállítani.